Diari Oficial de la Generalitat Valenciana


Sumari del DOGV 6027, del 03-06-2009 (2009/6262)

RESOLUCIÓ de 26 de maig de 2009, de la Conselleria d'Agricultura, Pesca i Alimentació, per la qual s'aproven les obres de modernització de regadius, proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6262


Data del document
:   26-05-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * agrupació de productors agraris
    * suport econòmic
    * ajuda a l'agricultura
    * utilització de l'aigua
    * irrigació
    * ordenació hidroagrícola

RESOLUCIÓ de 26 de maig de 2009, de la Conselleria d'Agricultura, Pesca i Alimentació, per la qual s'aproven les obres de modernització de regadius, proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius. [2009/6262]  
En el Decret 47/1987, de 13 d'abril, dictat en desenvolupament de la Llei 7/1986, de 22 de desembre, sobre utilització d'aigua de reg, així com en la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es contemplen les ajudes que l'administració autonòmica prestarà a les comunitats de regants i altres entitats de reg per al foment i l'ordenació de l'adequada utilització de l'aigua de reg.  
La Resolució de 17 de novembre de 2008, de la Conselleria d'Agricultura, Pesca i Alimentació, que va convocar les comunitats de regants i altres entitats de reg perquè presentaren les sol·licituds d'ajuda, va establir en un mes, des de l'endemà de l'entrada en vigor d'eixa resolució, el termini de presentació de les sol·licituds.  
Finalitzat el termini i avaluades les sol·licituds presentades en l'esmentat termini, s'ha establit la prelació entre estes per aplicació del barem acumulatiu descrit en el paràgraf 3 de l'apartat sext de les bases reguladores.  
Vista la puntuació obtinguda per cada una de les propostes i l'import global màxim establit per la Resolució de 15 d'abril de 2009, d'esta conselleria, resolc:  
Apartat primer  
Es disposa la tramitació de les sol·licituds detallades en l'annex I d'esta resolució, les subvencions de les quals es satisfaran a càrrec del capítol VII, de la secció 12, programa 531.10, línia T0169 de la Llei de Pressupostos de la Generalitat de 2009, amb l'import global màxim que s'establix en l'esmentada Resolució de 15 d'abril de 2009.   
Apartat segon  
Es disposa la desestimació de les sol·licituds detallades en l'annex II d'esta resolució per haver obtingut una puntuació inferior, segons el barem, a les de l'annex I, i haver-se esgotat l'import global màxim.  
Apartat tercer  
Es disposa la desestimació de les sol·licituds detallades en els annexos III, IV, V i VI d'esta resolució, per les raons que allí s'indiquen.  
Apartat quart  
Es declara que no és necessària la redacció del Pla d'Utilització d'Aigua de Reg, relatiu a les obres que s'esmenten, per a cada entitat inclosa en l'annex I d'esta resolució.  
Apartat quint  
A l'efecte d'allò que es disposa en l'apartat 3 de l'article 40 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, es classifiquen les obres que s'han de realitzar com d'interés general de la Comunitat Valenciana.  
Apartat sext  
D'acord amb l'apartat octau de les bases reguladores de les ajudes correspon a les comunitats de regants o entitats de reg la contractació per compte propi de les obres, en règim de publicitat i concurrència, d'acord amb allò que s'establix en la Llei General de Subvencions, i s'ha de remetre a la Direcció General de Producció Agrària la còpia completa de l'expedient, les ofertes sol·licitades (mínim de 3 ofertes), la memòria justificativa de l'oferta seleccionada (quan no siga l'econòmicament més avantatjosa) i el contracte d'adjudicació en què es reflectirà la baixa oferida pel contractista.  
El contracte haurà de ser presentat en un termini màxim de tres mesos, comptats des de la data de notificació de la resolució aprovatòria de la subvenció.  
Així mateix, es remetrà el nomenament de director obra.  
Apartat sèptim  
La descripció de les obres objecte d'auxili es recollirà en un projecte tècnic, el contingut del qual s'haurà d'ajustar a allò que es disposa en l'article 107 de la Llei 30/2007, de 30 d'octubre, de Contractes del Sector Públic.  
Els projectes s'aportaran per les entitats de reg en suport digital (PDF) i suport paper i inclouran, també, els documents següents:  
Descripció i justificació de l'obra que cal realitzar, s'indicaran les seues dimensions, superfície i nombre d'agricultors afectats pel projecte.  
Plànols amb la superfície de l'entitat, de situació de l'obra, de planta i seccions, així com dels detalls constructius necessaris per a la definició de l'obra. La cartografia de l'àmbit territorial de l'entitat i la zona d'actuació ha de tindre les següents característiques:  
- Sistema de referència ED50, solució per a Espanya i Portugal.  
- El·lipsoide Hayford de 1924.  
- Sistema de projecció UTM zones 30N i 31N.  
I és desitjable que la cartografia es reculla en format, preferentment, SHP.  
Mesuraments i pressupostos parcials de cada una de les unitats d'obres i el seu preu descompost.  
Estudi agronòmic, firmat per tècnic competent en agronomia, en el qual es justifiquen les necessitats d'aigua per a reg dels diferents cultius i terres que permeten justificar el dimensionament hidràulic i qualsevol altre càlcul contingut en el projecte.  
Estudi de seguretat i salut o estudi bàsic de seguretat i salut, segons allò que es disposa en el Reial Decret 1627/1997, de 24 d'octubre.  
Si les actuacions es troben entre les sotmeses a tramitació davant de l'òrgan mediambiental, es presentarà, juntament amb la documentació tècnica, l'estudi d'impacte ambiental definit en el Decret 162/1990, de 15 d'octubre, de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental. L'expedient no es tramitarà fins que es produïsca una declaració favorable o l'autorització de l'òrgan mediambiental.  
Els titulars dels projectes de preses, embassaments i basses, als quals s'aplique allò que es disposa en el Reial Decret 9/2008, d'11 de gener, pel qual es modifica el Reglament del Domini Públic Hidràulic, aprovat pel Reial Decret 849/1986, d'11 d'abril, hauran de complir, abans de l'aprovació del projecte, els requisits establits per l'article 367 de l'esmentat reglament, a l'efecte de la presentació de la sol·licitud de classificació. Les sol·licituds de classificació de preses i basses s'hauran de dirigir a la Direcció General de l'Aigua de la Conselleria de Medi Ambient, Aigua, Urbanisme i Habitatge.  
Si la zona d'actuació afecta alguna de les incloses en el Catàleg de Zones Humides de la Comunitat Valenciana o al Domini Públic Hidràulic, s'haurà de presentar l'autorització de la Conselleria de Medi Ambient, Aigua, Urbanisme i Habitatge o de l'Organisme de Conca, respectivament.  
Els projectes estaran firmats pel tècnic competent i visats pel col·legi professional de l'autor o coordinador-director d'este. En el cas dels enginyers tècnics agrícoles hauran d'especificar la seua especialitat.  
Apartat octau  
Els projectes seran objecte de supervisió segons allò que s'ha indicat en l'article 46 del text refós de la Llei d'Hisenda Pública de la Generalitat Valenciana, com a tràmit previ a la seua aprovació per la Direcció General de Producció Agrària.  
Apartat nové  
Les subvencions que es concedisquen a les diferents entitats seran aprovades per la consellera d'Agricultura, Pesca i Alimentació, amb l'autorització prèvia, si procedix, del Consell. En la tramitació es respectarà l'orde d'entrada del projecte definitiu que aporte l'entitat.  
Apartat deu  
Les ajudes econòmiques concedides a les diferents entitats es fixaran inicialment per aplicació, als pressupostos màxims auxiliables, del coeficient esmentat en l'article 40 de la Llei 8/2002, de 5 de desembre.  
L'import definitiu, que s'ha d'abonar al beneficiari, es determinarà aplicant l'esmentat percentatge a la inversió efectivament realitzada, justificada per mitjà de l'aportació de certificats d'obra amb les seues factures i justificants de pagament d'estes, i el certificat del facultatiu de l'administració designat a este efecte.  
En cap cas, l'ajuda calculada de la manera descrita podrà superar l'import de la subvenció aprovada inicialment.  
Els certificats d'obra a què es referix este article s'emetran, almenys, amb una periodicitat trimestral.  
Apartat onze  
Les entitats beneficiàries hauran de senyalitzar les obres per mitjà de cartells en què s'acredite l'existència i l'origen dels auxilis econòmics públics per a les actuacions en execució.  
Apartat dotze  
La Direcció General de Producció Agrària d'esta conselleria dictarà les normes pertinents per a la millor aplicació de tot el que es disposa en esta orde.  
Contra este acte administratiu es podrà interposar, potestativament, en el termini d'un mes des de la publicació, recurs de reposició davant de la consellera d'Agricultura, Pesca i Alimentació, o bé directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 26 de maig de 2009.- La consellera d'Agricultura, Pesca i Alimentació: Maritina Hernández Miñana.  
ANNEX I  
  
ANNEX II  
  
ANNEX III  
  
Es disposa la desestimació de les sol·licituds per haver-se aprovat les ajudes en l'exercici de 2008.  
ANNEX IV  
  
Es disposa la desestimació de les sol·licituds anteriors per ser obres no auxiliables.  
ANNEX V  
  
Es disposa la desestimació de l'anterior sol·licitud per aportar concessió d'aprofitament d'aigües depurades.  
ANNEX VI  
  
Es disposa l'arxivament de les sol·licituds anteriors per haver desistit dels seus titulars.  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Anexo I  
  
Anexo II  
  
Anexo III  
  
Se dispone la desestimación de las solicitudes por haberse aprobado las ayudas en el ejercicio de 2008.  
Anexo IV  
  
Se dispone la desestimación de las solicitudes anteriores por ser obras no auxiliables.  
ANEXO V  
  
Se dispone la desestimación de la anterior solicitud por aportar concesión de aprovechamiento de aguas depuradas.  
Anexo VI  
  
Se dispone el archivo de las solicitudes anteriores, por haber desistido sus titulares.